Document ID: 31989R1370

ΚΑΝΟΝΙΣΜΟΣ ( ΕΟΚ ) αριθ . 1370/89 ΤΗΣ ΕΠΙΤΡΟΠΗΣ της 19ης Μαΐου 1989 για τον καθορισμό του επιπέδου του κατωφλίου παρεμβάσεως των κουνουπιδιών, των ροδακίνων, των νεκταρινιών και των λεμονιών για την περίοδο 1989/90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1122/89 του Συμβουλίου της 27ης Απριλίου 1989 περί ειδικών μέτρων για την εφαρμογή ορισμένων κατωφλίων παρεμβάσεως στον τομέα των οπωροκηπευτικών για την περίοδο 1989/90 ( 1 ), και ιδίως το άρθρο 4,
Εκτιμώντας :
ότι οι λεπτομέρειες καθορισμού του επιπέδου του κατωφλίου παρεμβάσεως των κουνουπιδιών, των ροδακίνων, των νεκταρινιών και των λεμονιών για την περίοδο 1989/90 καθορίστηκαν από τα άρθρα 1 και 2 του κανονισμού ( ΕΟΚ ) αριθ . 1122/89 -
ότι η περίοδος εμπορίας 1989/90 των κουνουπιδιών εκτείνεται από 1ης Μαΐου 1989 έως 30 Απριλίου 1990 - ότι θα πρέπει να καθοριστεί, για το προϊόν αυτό και για την περίοδο αυτή, αφενός μεν ένα κατώφλιο για την Κοινότητα των Δέκα και ένα κατώφλιο για την Ισπανία για την περίοδο από 1ης Μαΐου έως 31 Δεκεμβρίου 1989 και, αφετέρου, ένα κατώφλιο για την Κοινότητα, με εξαίρεση την Πορτογαλία, για την περίοδο από 1ης Ιανουαρίου έως 30 Απριλίου 1990 -
ότι οι περίοδοι εμπορίας 1989/90 των ροδακίνων και των νεκταρινιών εκτείνεται από 1ης Μαΐου έως 31 Οκτωβρίου 1989 - ότι θα πρέπει να καθορισθεί, για τα προϊόντα αυτά και για την περίοδο αυτή, ένα κατώφλιο για την Κοινότητα των Δέκα και ένα κατώφλιο για την Ισπανία -
ότι η περίοδος εμπορίας 1989/90 των λεμονιών εκτείνεται από 1ης Ιουνίου 1989 έως 31 Μαΐου 1990 - ότι θα πρέπει να καθορισθεί, για το προϊόν αυτό και για την περίοδο αυτή, αφενός μεν ένα κατώφλιο για την Κοινότητα των Δέκα και ένα κατώφλιο για την Ισπανία για την περίοδο από 1ης Ιουνίου έως 31 Δεκεμβρίου 1989 και, αφετέρου, ένα κατώφλιο για την Κοινότητα, με εξαίρεση την Πορτογαλία, για την περίοδο από 1ης Ιανουαρίου έως 31 Μαΐου 1990 -
ότι είναι αναγκαίο να καθορισθεί η περίοδος των δώδεκα συνεχών μηνών βάσει της οποίας εκτιμάται η υπέρβαση των κατωφλίων παρεμβάσεως των κουνουπιδιών και λεμονιών σε εφαρμογή του άρθρου 16β παράγραφος 1 του κανονισμού ( ΕΟΚ ) αριθ . 1035 /72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 1119/89 ( 3 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Το επίπεδο των κατωφλίων παρεμβάσεως των κουνουπιδιών, ροδακίνων, νεκταρινιών και λεμονιών για την περίοδο 1989/90 καθορίζεται στο παράρτημα .
Άρθρο 2
1 . Η υπέρβαση του κατωφλίου παρεμβάσεως των κουνουπιδιών που αναφέρεται στο άρθρο 1 εκτιμάται με βάση τις παρεμβάσεις που πραγματοποιήθηκαν μεταξύ 1ης Φεβρουαρίου και 31ης Ιανουαρίου 1990 .
2 . Η υπέρβαση του κατωφλίου παρεμβάσεως των λεμονιών που αναφέρεται στο άρθρο 1 εκτιμάται με βάση τις παρεμβάσεις που πραγματοποιήθηκαν μεταξύ 1ης Μαρτίου 1989 και 28ης Φεβρουαρίου 1990 .
Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Μαΐου 1989 .

Labels: 2
3
17